b"\n_START_ARTICLE_\nNarc\xc3\xads Perich i Serra\n_START_SECTION_\nBiografia [cal\xc2\xa0citaci\xc3\xb3]\n_START_PARAGRAPH_\nCursa els estudis musicals de grau mitj\xc3\xa0 a l'Aula de M\xc3\xbasica de Barcelona (escola de m\xc3\xbasica moderna del Conservatori del Liceu) com a guitarrista. Despr\xc3\xa9s anir\xc3\xa0 dos anys al Taller de M\xc3\xbasics on estudiar\xc3\xa0 arranjaments, piano, veu i guitarra._NEWLINE_En sortint de l'escola, passa vuit anys amb el mestre Gerald Behnck\xc3\xa9, estudiant composici\xc3\xb3 i piano. Entre tant, tamb\xc3\xa9 estudia direcci\xc3\xb3 coral amb el mestre Manuel Cabero, i direcci\xc3\xb3 orquestral amb el mestre Antoni Besses, i assisteix a diversos cursos i seminaris._NEWLINE_Com a director de corals ha dirigit la Coral Englantina de Vilassar de Mar, la coral Lla\xc3\xa7 d'Amistat d'Argentona, la coral de l'IES Argentona i la coral de l'escola Ress\xc3\xb2, d'Alella. Tamb\xc3\xa9 ha passat pel Cor de Can Gaza i per la Polif\xc3\xb2nica Joia, ambdues d'Alella._NEWLINE_El 2010 dirig\xc3\xad el musical sobre la Trinca \xe2\x80\x9cMentre hi hagi peles\xe2\x80\x9d, dins el projecte Primera Fila._NEWLINE_Per\xc3\xb2 el gruix principal de la seva carrera s'esdev\xc3\xa9 com a cantautor. Encap\xc3\xa7alant el seu propi projecte ha publicat 3 discos en solitari i 2 amb \xe2\x80\x9cLa Caravana de la Bona Sort\xe2\x80\x9d, d'estil folk-rock, a m\xc3\xa9s d'haver participat en diversos grups de rock i jazz, i haver fet m\xc3\xa9s de 200 concerts principalment per Catalunya._NEWLINE_Com a compositor, a part de les can\xc3\xa7ons, ha escrit m\xc3\xbasica per dos curtmetratges i per dues obres de teatre (una d'elles Els Pastorets, que se celebren cada quatre anys a Alella). Tamb\xc3\xa9 ha escrit dues sardanes i algunes peces corals, entre altres enc\xc3\xa0rrecs."